1666 m. Abiejų Tautų Respublikos Seimas (II)

1666 m. Abiejų Tautų Respublikos Seimas (II) – 1666 m. pabaigoje vykęs eilinis Abiejų Tautų Respublikos Seimas. Seimas sušauktas 1666 m. rugpjūčio 31 d., posėdžiai vyko Varšuvoje.Władysław Konopczyński. Chronologia Sejmów Polskich. 1493–1793, p. 154 Tai buvo antrasis 1666 m. vykęs Seimas, pirmasis vyko nuo 1666 m. kovo 17 d. iki gegužės 4 d.

Išankstiniai seimeliai vaivadijose įvyko: Dobžyno – rugsėjo 24 d., o Kujavijos ir Višenės – 1666 m. rugsėjo 28 d.

Seimo maršalka buvo išrinktas Livų seniūnas Martynas Oborskis. Posėdžiai tęsėsi nuo 1666 m. lapkričio 9 d. iki gruodžio 23 d. Seimą nutraukė Teodoras Lukomskis.

Seimas buvo sušauktas siekiant patvirtinti, be kita ko, Lėgonicos sutartį, sudarytą 1666 m. liepos 31 d. po skaudaus karaliaus kariuomenės pralaimėjimo Mątvų mūšyje prieš Lubomirskio rokošinininkus. Karalius atsisakė planų dėl vivente rege rinkimų, suteikė amnestiją ir įsipareigojo sumokėti neišmokėtą algą sukilusiems kareiviams, o Jurgis Sebastijonas Liubomirskis, atsiprašęs karaliaus, išvyko į užsienį. Seimas turėjo užtikrinti valstybės pacifikaciją. Po audringų posėdžių Seimas buvo nutrauktas Teodoro Lukomskio.Sejm po rokoszu Jerzego Lubomirskiego. Sejm zwyczajny w Warszawie. 1666 r.

 Išnašos 

Kategorija:Abiejų Tautų Respublikos Seimas
Kategorija:1666 metai